ག་
འཚལ་ཞིང་སྐྱབས་སུ་མཆིའོ། །ཡོན་ཏན་ཀུན་གྱི་འབྱུང་གནས་ཐུགས་རྗེའི་གཏེར། །མ་ལུས་
རྒྱལ་བའི་འཕྲིན་ལས་གཅིག་བསྡུས་པ། །རྒྱལ་བའི་བསྟན་ལ་དེ་ཉིད་གཉིས་པའི་རྗེ། །ཟླ་མེད་བླ་

མཁས་གྲུབ་རྗེའི་གསུང་ཐོར་བུ། 279
མ་མཆོག་ལ་མགོས་ཕྱག་འཚལ༎
དེ་ཡང་ཡོན་ཏན་ཀུན་གྱི་འབྱུང་གནས་བསླབ་པ་རིན་པོ་ཆེ་མིག་གི་འབྲས་བུ་ལྟར་གཅེས་
པར་འཛིན་པའི་སྐྱེ་བོ་རྒྱལ་བའི་གསུང་རབ་དང་མཐུན་པར་ལྷག་པ་ཚུལ་ཁྲིམས་ཀྱི་བསླབ་པ་ལ་ནན་
ཏན་སྙིང་པོར་བྱ་བར་འདོད་པ་འགའ་ཞིག་ལ་ཕན་གདགས་པའི་ཕྱིར་དང༌། བདག་ཉིད་དྲན་པ་གསོ་
བའི་ཕྱིར། ཐུན་དྲུག་གི་རྣལ་འབྱོར་འདི་བརྗོད་པར་བྱའོ། །དེ་ལ་ཉིན་ཞག་གཅིག་ལ་ཆ་དྲུག་ཏུ་བྱས་
པའི་ཆ་རེ་རེའི་ནང་དུ་འཆག་མེད་དུ་བྱ་བའི་རྣལ་འབྱོར་གྱི་གྲངས་དང་གོ་རིམས་ནི་འདི་ལྟ་སྟེ། དང་
པོར་ཡིད་རྩེ་གཅིག་ཏུ་མ་ཡེངས་པས་དཀོན་མཆོག་གསུམ་ལ་སྐྱབས་སུ་འགྲོ་བ་སྐབས་དང་བསྟུན་
པ་རེ་སྙིང་ཐག་པ་ནས་བྱ་བ་ནི། སྐྱབས་འགྲོའི་བསླབ་བྱ་ལས་ཉིན་མཚན་དུས་དྲུག་ཏུ་སྐྱབས་སུ་འགྲོ་
བ་ལ་བསླབ་པར་བྱ་བར་གསུངས་པ་དེ་ཡིན་ནོ༎
དེ་ནས་སེམས་ཅན་ཐམས་ཅད་བདེ་བ་དང་ལྡན་པར་གྱུར་ཅིག །སྡུག་བསྔལ་དང་བྲལ་བར་
གྱུར་ཅིག །སྡུག་བསྔལ་མེད་པའི་བདེ་བ་དང་མི་འབྲལ་བར་གྱུར་ཅིག །ཉེ་རིང་ཆགས་སྡང་ཐམས་
ཅད་དང་བྲལ་བའི་བཏང་སྙོམས་ཚད་མེད་པ་ལ་དགོད་པར་བྱའོ། །སྙམ་དུ་ཞེ་ཐག་པ་ནས་ཡིད་ལ་བྱ་
ཞིང་ཚད་མེད་པ་བཞི་བསྒོམ་མོ། །དེ་ཡང་རིགས་ལྔ་སོ་སོའི་དམ་ཚིག་ཁས་བླངས་པའི་སྐབས་སུ།
རིན་འབྱུང་གི་དམ་ཚིག་ལ། སྦྱིན་པ་རྣམ་བཞི་རྟག་ཏུ་སྦྱིན། །ཞེས་གསུངས་པ་ལྟར་ཁས་བླངས་པ་ལ།
སྦྱིན་པ་བཞི་ནི། ཟང་ཟིང་མི་འཇིགས་ཆོས་དང་བྱམས། །ཞེས་པ་བཞི་ཡིན་ཞིང་། དེ་ལ་ཚད་མེད་པ་
བཞིའི་ནང་ནས། བྱམས་པ་བསྒོམ་པ་ནི་བྱམས་པའི་སྦྱིན་པ་དང༌། གཏང་སྙོམས་ཚད་མེད་པ་ནི་མི་
འཇིགས་པའི་སྦྱིན་པ་ཡིན་པས། ཉིན་རེ་བཞིན་ཡང་དུས་དྲུག་ཏུ། །སྦྱིན་པ་བཞི་བྱ་བའི་དམ་ཚིག་
བསྲུང་བ་དང༌། སེམས་བསྐྱེད་པའི་སྔོན་འགྲོར་ཚད་མེད་པ་བཞི་བསྒོམ་པའོ། །དེ་ནས་སེམས་ཅན་
ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཐོབ་པར་བྱའོ་སྙམ་པའི་སེམས་འདི་དག་གིས་རྫོགས་
པའི་བྱང་ཆུབ་མ་ཐོབ་ཀྱི་བར་དུ་བཏང་བར་མི་བྱའོ། །སྙམ་དུ་དམ་བཅའ་ཞིང་ཡིད་ལ་བརྣག་པར་བྱ་
སྟེ། འདི་ནི་སྨོན་སེམས་ཆོ་གས་བཟུངས་ཕྱིན་ཆད་ཉིན་མཚན་དུས་དྲུག་ཏུ་སེམས་བསྐྱེད་དགོས་
པར་གསུངས་པའི་བསླབ་བྱ་དེ་བསྲུང་བའི་ཆེད་ཡིན་ནོ༎
དེ་ནས་འཇུག་པའི་སེམས་གཟུང་བར་འདོད་ནའང་། ཕྱོགས་བཅུའི་སངས་རྒྱས་ཐམས་

280 མཁས་གྲུབ་རྗེའི་གསུང་འབུམ་བ།
ཅད་མངོན་སུམ་ལྟ་བུར་དམིགས་ལ། ཇི་ལྟར་སྔོན་གྱི་བདེ་གཤེགས་ཀྱིས། །བྱང་ཆུབ་ཐུགས་ནི་
བསྐྱེད་པ་དང༌། །བྱང་ཆུབ་སེམས་དཔའི་བསླབ་པ་ལ། །དེ་དག་རིམ་བཞིན་གནས་པ་ལྟར། །བདག་
ཀྱང་འགྲོ་ལ་ཕན་དོན་དུ། །བྱང་ཆུབ་སེམས་ནི་བསྐྱེད་བགྱི་ཞིང༌། །བྱང་ཆུབ་སེམས་དཔའི་བསླབ་
པ་ལའང༌། །རིམ་པ་བཞིན་དུ་བསླབ་པར་བགྱི། །ཞེས་ལན་གསུམ་ཡིད་ལ་བརྗོད་ཅིང་བྱང་ཆུབ་
སེམས་དཔའི་སྤྱོད་པ་ཐམས་ཅད་ལ་བསླབ་པར་ཁས་བླང་བར་བྱའོ། །དེ་ནས། དེང་དུས་བདག་ཚེ་
འབྲས་བུ་ཡོད། །མི་ཡི་སྲིད་པ་ལེགས་པར་ཐོབ། །དེ་རིང་སངས་རྒྱས་རིགས་སུ་སྐྱེས། །སངས་
རྒྱས་སྲས་སུ་ད་གྱུར་ཏོ། །ད་ནི་བདག་གིས་ཅི་ནས་ཀྱང༌། །རིགས་དང་མཐུན་པའི་ལས་བརྩམས་
ཏེ། །སྐྱོན་མེད་བཙུན་པའི་རིགས་འདི་ལ། །རྙོག་པར་མི་འགྱུར་དེ་ལྟར་བྱ། །ལོང་བས་ཕྱག་དར་
ཕུང་པོ་ལས། །ཇི་ལྟར་རིན་ཆེན་རྙེད་པ་ལྟར། །དེ་བཞིན་ཇི་ཞིག་ལྟར་སྟེས་ན། །བྱང་ཆུབ་སེམས་
འདི་བདག་ལ་སྐྱེས། །འགྲོ་བའི་འཆི་བདག་འཇོམས་བྱེད་པའི། །བདུད་རྩིའི་མཆོག་ཀྱང་འདི་ཡིན་
ནོ། །འགྲོ་བའི་དབུལ་བ་སེལ་བ་ཡི། །མི་ཟད་གཏེར་ཡང་འདི་ཡིན་ནོ། །འགྲོ་བའི་ནད་རབ་ཞི་བྱེད་
པའི། །སྨན་གྱི་མཆོག་ཀྱང་འདི་ཡིན་ནོ། །སྲིད་ལམ་འཁྱམ་ཞིང་དུབ་པ་ཡི། །འགྲོ་བ་ངལ་བསོའི་
ལྗོན་ཤིང་ཡིན། །འགྲོ་བ་ཐམས་ཅད་ངན་འགྲོ་ལས། །སྒྲོལ་བར་བྱེད་པའི་སྤྱི་སྟེགས་ཡིན། །འགྲོ་
བའི་ཉོན་མོངས་གདུང་སེལ་བའི། །སེམས་ཀྱི་ཟླ་བ་ཤར་བ་ཡིན། །འགྲོ་བའི་མི་ཤེས་རབ་རིབ་
དག །དཔྱིས་འབྱིན་ཉི་མ་ཆེན་པོ་ཡིན། །དམ་ཆོས་འོ་མ་བསྲུབས་པ་ལས། །མར་གྱི་ཉིང་ཁུ་འབྱུང་
བ་བཞིན། །འགྲོ་བའི་མགྲོན་པོ་སྲིད་པའི་ལམ་རྒྱུ་ཞིང༌། །བདེ་བའི་ལོངས་སྤྱོད་སྤྱད་པར་འདོད་
པ་ལ། །འདི་ནི་བདེ་བའི་མཆོག་ཏུ་ཉེར་གནས་ཏེ། །སེམས་ཅན་མགྲོན་ཆེན་ཚིམ་པར་བྱེད་པ་
ཡིན། །བདག་གིས་དེ་རིང་སྐྱོབ་པ་ཐམས་ཅད་ཀྱི། །སྤྱན་སྔར་འགྲོ་བ་བདེ་གཤེགས་ཉིད་དང་
ནི། །བར་དུ་བདེ་ལ་མགྲོན་དུ་བོས་ཟིན་གྱིས། །ལྷ་དང་ལྷ་མིན་ལ་སོགས་དགའ་བར་གྱིས།‘།ཞེས་
དོན་ཡིད་ལ་དྲན་བཞིན་པས་བརྗོད་པར་བྱ་སྟེ། འདི་ནི་སེམས་སྐྱེད་ཀྱི་མཇུག་གི་ཆོ་ག་དགའ་བ་
བསྒོམ་པ་ཡིན་ལ། སེམས་སྐྱེད་ཀྱི་བསླབ་བྱ་ཉིན་མཚན་དུས་དྲུག་ཏུ་སེམས་བསྐྱེད་ཀྱི་ཕན་ཡོན་
བསམ་པར་གསུངས་པ་དེ་ཡང་འདིས་འགྲུབ་པ་ཡིན་ནོ།།
1 བསྟན་འགྱུར། དཔེ་བསྡུར་མ། དེབ། ༦༡ ཤོག ༩༦༤ ཕྲེང་། ༨

མཁས་གྲུབ་རྗེའི་གསུང་ཐོར་བུ། 281
དེ་ལྟར་སྐྱབས་སུ་སོང་ཞིང་སེམས་བསྐྱེད་ནས། མདུན་གྱི་ནམ་མཁར་རིན་པོ་ཆེའི་ཁྲིའི་
སྟེང་དུ་བླ་མ་རྡོ་རྗེ་འཆང་དང་ཐ་མི་དད་པར་སྤྱན་དྲངས་ནས་བཞུགས་པའི་ཞབས་ལ་སྤྱི་བོས་
གཏུགས་པའི་ཕྱག་བྱས་པར་མོས། །གང་གི་དྲིན་གྱིས་བདེ་ཆེན་ཉིད། །སྐད་ཅིག་གིས་ནི་ཐོབ་འགྱུར་
བ། །བླ་མ་རིན་ཆེན་ལྟ་བུ་ཡི། །རྡོ་རྗེ་ཅན་ཞབས་པད་ལ་འདུད། །ཅེས་པ་ལན་གསུམ་གྱིས་ཕྱག་
བྱའོ། །དེ་ནས་གླིང་བཞི་རི་རབ་ཉི་ཟླ་རིན་ཆེན་སྣ་བདུན། བདག་གཞན་ཐམས་ཅད་ཀྱི་ལུས་ངག་
ཡིད་གསུམ་དགེ་རྩ་དང་བཅས་པ་ཕུལ་ནས། བདག་གཞན་ལུས་ངག་ཡིད་གསུམ་ལོངས་སྤྱོད་དུས་
གསུམ་དགེ་ཚོགས་བཅས། །རིན་ཆེན་མཎྜལ་བཟང་པོ་ཀུན་བཟང་མཆོད་པའི་ཚོགས་བཅས་པ། །བློ་
ཡིས་བསླངས་ནས་བླ་མ་ཡི་དམ་དཀོན་མཆོག་གསུམ་ལ་འབུལ། །ཐུགས་རྗེའི་དབང་གིས་བཞེས་
ནས་བདག་ལ་བྱིན་གྱིས་བརླབ་ཏུ་གསོལ། །ཞེས་བརྗོད་ཅིང་མཎྜལ་ཕུལ་བར་བྱ་སྟེ། འདི་ནི་རིགས་
དྲུག་ཀའི་སོ་སོའི་དམ་ཚིག་རྣམས་ཉིན་མཚན་ལན་དྲུག་བསྐྱང་བར་གསུངས་པའི་ནང་ནས་མཆོད་
པའི་ལས་ཀྱང་ཅི་ནུས་བྱ་བའི་དམ་ཚིག་བསྐྱང་བའང་ཡིན་ནོ༎
དེ་ནས་བླ་མའི་སྐྱོན་ལ་བརྟགས་པའི་ཉེས་དམིགས། ཡོན་ཏན་གྱི་ངོས་ནས་དད་པ་
བསྒོམས་ཤིང༌། བླ་མ་བསྟེན་པའི་ཕན་ཡོན་རྣམས་བློ་ནུས་ཅི་ཡོད་ཀྱིས་མདོ་རྒྱུད་ནས་གསུངས་
པ་ལྟར་བསམས་ལ། ཕྱིན་ཆད་བླ་མའི་སྐྱོན་ལ་ཅུང་ཟད་ཀྱང་མི་རྟོག་པའི་སྡོམ་སེམས་དྲག་པོ་བྱ་
ཞིང༌། ཡོན་ཏན་དྲན་པའི་དད་པ་དྲག་པོས། ཕྱིན་ཅི་ལོག་གི་བློ་སྣ་མཐའ་དག་འགག་པ་དང༌། ཕྱིན་
ཅི་མ་ལོག་པའི་བློ་སྣ་མཐའ་དག་སྐྱེ་བར་གསོལ་བ་གདབ། དེ་ནས། རྡོ་རྗེ་བསྡུ་བའི་ཕྱག་རྒྱས་སྤྱི་
བོར་བླ་མ་སྤྱན་དྲངས། བདག་ཉིད་ལ་དགྱེས་བཞིན་དུ་ཐིམས་པས། ལུས་ངག་ཡིད་གསུམ་དང་
སྐུ་གསུང་ཐུགས་དབྱེར་མི་ཕྱེད་པར་མོས་པར་བྱ་ཞིང༌། འདི་ནི་བླ་མའི་རྣལ་འབྱོར་ཐུན་དྲུག་ཏུ་
བསྒོམ་པ་ཡང་ཡིན་ལ། སློབ་དཔོན་དག་ཀྱང་གཟུང་བར་བགྱི། །ཞེས་པའི་དམ་ཚིག་ཐུན་དྲུག་ཏུ་
བསྐྱང་བའང་ཡིན་ཞིང༌། མཆོག་ཏུ་དད་པས་དུས་གསུམ་དུ། །དཀྱིལ་འཁོར་མེ་ཏོག་བཅས་ཐལ་
མོས། །སློབ་མས་བླ་མ་བསྙེན་བཀུར་ཞིང༌། །ཞབས་ལ་སྤྱི་བོས་ཕྱག་བྱའོ། །ཞེས་བླ་མ་ལྔ་བཅུ་པ་
ལས་གསུངས་པ་དེའི་བསླབ་བྱ་བསྲུང་བའི་ཚུལ་ཡང་ཡིན་ནོ༎
དེ་ནས་ཆོས་ཐམས་ཅད་རང་བཞིན་གྱིས་གྲུབ་པས་སྟོང་པའི་སྟོང་པ་ཉིད་ཀྱི་ངེས་པ་ཅི་ལྟར་

282 མཁས་གྲུབ་རྗེའི་གསུང་འབུམ་བ།
ཡོད་པ་ལྟར་གསལ་གདབ་ལ། ཅུང་ཟད་རེ་མཉམ་པར་བཞག་པར་བྱ་སྟེ། འདི་ནི་ཕན་ཡོན་མཐའ་ཡས་
མོད་ཀྱི། ཁྱད་པར་དུ། མིང་སོགས་བྲལ་བའི་ཆོས་རྣམས་ལ། །དེར་རྟོག་པ་ནི་བཅུ་གཅིག་པ། །ཞེས་
པའི་ལྟུང་བས་མ་གོས་པ་བྱེད་པའི་ཐབས་ཀྱང་ཡིན་ནོ། །དེ་ནས་རྡོ་རྗེ་སློབ་དཔོན་གྱི་དབང་ཐོབ་པ་
ཡིན་ན་རང་ལྷག་པའི་ལྷ་སྐུ་ཕྱག་རྒྱ་ཆེན་པོ་རྐྱང་པའམ། ཡུམ་ལ་རང་གི་ལག་པ་རྡོ་རྗེ་དང་དྲིལ་བུའི་
དེ་ཁོ་ན་ཉིད་དྲན་པའི་སྒོ་ནས་བཟུངས་པས་འཁྱུད་པར་མོས་ནས་བདེ་སྟོང་སྦྱར་བ་དྲན་པར་བྱ་སྟེ།
འདི་ནི་རྡོ་རྗེ་དྲིལ་བུ་ཕྱག་རྒྱ་འཛིན་པའི་དམ་ཚིག་དུས་དྲུག་ཏུ་བསྐྱང་བའོ། །བསྐྱེད་རིམ་ཐུན་བཞིའི་
རྣལ་འབྱོར་བསྒོམ་པ་ཡིན་ན། ཐུན་བཞི་པོ་ལ་བསྐྱེད་རིམ་ལས་ལོགས་སུ་འདི་མི་དགོས་སོ།།
དེ་ནས་དང་པོར་འདུལ་བའི་གཞིས་བསྡུས་ཀྱི་བསླབ་བྱ་རགས་པ་དང༌། ལྟུང་བ་འབྱུང་ཉེ་
བ་རྣམས་དང༌། རྣམ་འབྱེད་ཀྱི་སྡོམས་ཀྱིས་བསྡུས་པའི་ལྟུང་བ་རྣམས་སྡོམས་ཚིག་ཙམ་ཡང་ཡིད་
ལ་དྲན་པའི་སྒོ་ནས། འདི་རྣམས་རྒྱུད་ལ་མི་གོས་པ་དང༌། བསླབ་བྱའི་གནས་རྣམས་ལ་ལེགས་
པར་བསླབ་པར་བྱའོ་སྙམ་དུ་དྲན་ཤེས་དང་སྡོམ་སེམས་དྲག་པོ་བསྒོམ། དེའི་རྗེས་སུ་བྱང་སེམས་
ཀྱི་ཚུལ་ཁྲིམས་གསུམ་གྱི་མི་མཐུན་ཕྱོགས་དང༌། ཕར་ཕྱིན་དྲུག་གི་ཉེར་གནས་དང་འགལ་བའི་
ཉེས་པ་རྣམས་དང་། ཕམ་པ་དང་ཉེས་བྱས་རྣམས་ཀྱི་རྐང་གྲངས་ཙམ་རེའང་མ་མཐའ་ཡིད་ལ་
བསམས་ནས། དེ་རྣམས་རང་རྒྱུད་ལ་གོས་མ་གོས་ལེགས་པར་བརྟག་དཔྱད་བྱ་ཞིང༌། མ་གོས་
འདུག་ན་དགའ་བ་བསྒོམ། གོས་འདུག་ན་འགྱོད་པ་དྲག་པོ་བྱ་ཞིང་མྱུར་དུ་ཕྱིར་འཆོས་པའི་འདུན་
པ་དྲག་པོ་བྱ། སྔར་གོས་མ་གོས་གང་ཡིན་ཀྱང་ཕྱིན་ཆད་སྲོག་ལ་བབ་ཀྱང་མ་གོས་པར་བྱའོ་སྙམ་
དུ་སྡོམ་སེམས་དྲག་པོ་བསྒོམ།
དེའི་རྗེས་སུ། སྡོམ་པ་བསྒྲག་གཟུང་གི་སྐབས་ཀྱི་བསླབ་བྱ་རྣམས་དང་། བླ་མ་ལྔ་བཅུ་
པ་དང༌། རྩ་ལྟུང་བཅུ་བཞི། སྦོམ་པོ་རྣམས་དང་བཅས་པ་མ་མཐའ་རྐང་གྲངས་ཙམ་ཡན་ཆད་ཀྱིས་
དྲན་པར་བྱས་ཏེ། དེ་རྣམས་ཀྱི་བསླབ་བྱ་དང་འགལ་བའི་ཉེས་པ་དང༌། ལྟུང་བ་རྣམས་རྒྱུད་ལ་
གོས་མ་གོས་བརྟག་དཔྱད་བྱ་ཞིང༌། མ་གོས་འདུག་ན་དགའ་བ་བསྒོམ། གོས་འདུག་ན་འགྱོད་པ་
དྲག་པོས་མྱུར་དུ་ཕྱིར་འཆོས་པའི་འདུན་པ་དྲག་པོ་བྱ། སྔར་གོས་མ་གོས་ཇི་ལྟར་ཡིན་ཀྱང་ཕྱིན་
ཆད་སྲོག་ལ་བབ་ཀྱང་མི་གོས་པར་བྱའོ། །སྙམ་དུ་སྡོམ་སེམས་དྲག་པོ་བསྒོམ་པར་བྱའོ། །འདི་ནི་

མཁས་གྲུབ་རྗེའི་གསུང་ཐོར་བུ། 283
བསླབ་པ་མི་ཉམས་ཤིང་རྣམ་པར་དག་པར་བྱེད་པའི་ཐབས་རྨད་དུ་བྱུང་བ་སྟེ། དེ་ཡང་རྒྱུད་རྡོ་རྗེ་
རྩེ་མོ་ལས། ཉིན་དང་མཚན་མོ་ལན་གསུམ་དུ། །ཉིན་རེ་ཞིང་ནི་བཟླ་བར་བྱ། །གང་ཚེ་ཉམས་གྱུར་
རྣལ་འབྱོར་པ། །ཁ་ན་མ་ཐོ་སྦོམ་པོར་འགྱུར།‘།ཞེས་སྔགས་ཀྱི་བསླབ་བྱ་རྣམས་ཉིན་ཞག་རེ་ལ་
ལན་དྲུག་དྲུག་ཏུ་བཟླ་བ་སྟེ་བསྔོ་བགྲང་བྱེད་ཅིང་དྲན་ཤེས་བསྟེན་དགོས་པར་གསུངས་པའི་བསླབ་
བྱ་བསྲུང་ཚུལ་ཡིན་ལ། དེ་བཞིན་དུ་སྡོམ་པ་གཞན་གཉིས་ལའང་གྲུབ་ན་བསླབ་པ་བསྲུང་བའི་
ཐབས་མཆོག་ཏུ་འགྱུར་བ་ཡིན་ནོ༎
དེ་ནས་བདག་ཉིད་བསླབ་བྱ་ལས་མི་འདའ་བར་མ་ཟད། གཞན་རྗེས་སུ་འཛིན་པའི་ཡན་
ལག་ཏུ་ཐེག་པ་གསུམ་དང་ཕྱི་ནང་གི་དམ་པའི་ཆོས་མ་ལུས་པ་བཤད་སྒྲུབ་ཀྱི་སྒོ་ནས་གཟུང་བར་
བྱའོ། །སྙམ་དུ་ཡིད་ལ་བརྣགས་ནས་བསྒོམ་པར་བྱ་སྟེ། འདི་ནི་པདྨའི་རིགས་ཀྱི་དམ་ཚིག་ལན་དྲུག་
ཏུ་བསྐྱང་པའང་ཡིན་ལ། ཆོས་སྤོང་བའི་ལས་ཀྱི་སྒྲིབ་པ་དུ་མ་བསྲབས་པར་འགྱུར་བ་དང་། བསོད་
ནམས་ཀྱི་ཚོགས་མཐའ་ཡས་པ་སྡུད་པ་ཡིན་ནོ༎
དེ་ལྟར་བྱས་པ་ཐམས་ཅད་ཀྱི་དགེ་བས་མཚོན་པ་བདག་གི་ལུས་ལོངས་སྤྱོད་དུས་གསུམ་
དུ་བསགས་པའི་དགེ་བ་དང་བཅས་པ་ཐམས་ཅད་སེམས་ཅན་ཐམས་ཅད་ལ་ལྟོས་མེད་དུ་བཏང་
བའི་བསམ་པས་བསྔོ་བ་བྱ་བ་ནི། དེ་ལྟར་འདི་དག་ཀུན་བྱས་ཏེ། །དགེ་བ་བདག་གིས་བསགས་
པ་གང༌། །དེས་ནི་སེམས་ཅན་ཐམས་ཅད་ཀྱི། །སྡུག་བསྔལ་ཐམས་ཅད་སེལ་བར་ཤོག །འགྲོ་བ་
ནད་པ་ཇི་སྲིད་པར། །ནད་གསོས་གྱུར་གྱི་བར་དུ་ནི། །སྨན་དང་སྨན་པ་ཉིད་དག་དང༌། །དེ་ཡི་
ནད་གཡོག་བྱེད་པར་ཤོག །ཟས་དང་སྐོམ་གྱི་ཆར་ཕབ་སྟེ། །བཀྲེས་དང་སྐོམ་པའི་སྡུག་བསྔལ་
བསེལ། །མུ་གེའི་བསྐལ་པ་བར་མ་ལ། །བདག་ནི་ཟས་དང་སྐོམ་དུ་གྱུར། །སེམས་ཅན་ཕོངས་
ཤིང་དབུལ་བ་ལ། །བདག་ནི་མི་ཟད་གཏེར་གྱུར་ཏེ། །ཡོ་བྱད་མཁོ་དགུ་སྣ་ཚོགས་སུ། །མདུན་དུ་
ཉེ་བར་གནས་གྱུར་ཅིག །བདག་གི་ལུས་དང་ལོངས་སྤྱོད་དང༌། །དུས་གསུམ་དགེ་བ་ཐམས་ཅད་
ཀྱང༌། །སེམས་ཅན་ཀུན་གྱི་དོན་གྱི་ཕྱིར། །ཕངས་པ་མེད་པར་གཏང་བར་བྱ། །ཐམས་ཅད་བཏང་བས་
མྱ་ངན་འདའ། །བདག་བློ་མྱ་ངན་འདས་པ་བསྒྲུབ། །ཐམས་ཅད་བཏང་བར་ཆབས་གཅིག་ལ། །སེམས་
1 བཀའ་འགྱུར། དཔེ་བསྡུར་མ། དེབ། ༨༤ ཤོག ༥༣༡ ཕྲེང་། ༤

284 མཁས་གྲུབ་རྗེའི་གསུང་འབུམ་བ།
ཅན་རྣམས་ལ་གཏང་བ་མཆོག །བདག་གིས་ལུས་ཅན་ཐམས་ཅད་ལ། །ལུས་འདི་ཅི་བདེར་བྱིན་
ཟིན་གྱིས། །རྟག་ཏུ་གསོད་དང་སྨོད་པའམ། །བརྡེག་སོགས་ཅི་དགར་བྱེད་ལ་རག །བདག་གི་ལུས་
ལ་གཙེ་བྱེད་དམ། །ཅོ་འདྲི་ག་ཞའི་རྒྱུ་བྱེད་ཀྱང༌། །བདག་གི་ལུས་འདི་བྱིན་ཟིན་གྱིས། །འདི་འདྲའི་
ཁ་ཏས་ཅི་ཞིག་བྱ། །དེ་ལ་གནོད་པར་མི་འགྱུར་བའི། །ལས་གང་ཡིན་པ་བྱེད་དུ་ཆུག །བདག་ལ་
དམིགས་ནས་ནམ་དུ་ཡང༌། །འགའ་ཡང་དོན་མེད་མ་གྱུར་ཅིག །བདག་ལ་